и таксите за круизни пътувания (включени в пътуванията).
 3.2. Въздушен транспорт
 Въздушният транспорт включва всички международни товарни и пътнически транспортни услуги, предоставяни чрез въздухоплавателни средства.
 3.3. Други видове транспорт
 Обхваща всички транспортни услуги, които не се предоставят по море или по въздух. Тук се включват описаните по-долу видове транспорт.
 Космическият транспорт включва изстрелването на спътници, което се извършва за собствениците на спътниците от страна на търговски предприятия (например далекосъобщителни предприятия), както и други операции, извършвани от оператори на космически съоръжения, като превоз на стоки и хора за научни опити. Той включва също така превоза на пътници в космоса и плащанията, които дадена икономика извършва за превоза на свои местни лица от космически летателни апарати на друга икономика.
 Железопътният транспорт обхваща международните превози с влакове.
 Автомобилният транспорт обхваща международните товарни превози с тежкотоварни автомобили и международните пътнически превози с автобуси.
 Вътрешният воден транспорт обхваща международните превози по реки, канали и езера. Включват се водните пътища, които се явяват вътрешни за дадена държава, а също водните пътища, които са общи за две или повече държави.
 Тръбопроводният транспорт обхваща транспорта на стоки по тръбопроводи, като транспорта (преноса) на нефт и свързани с него продукти, на вода и на газ. Изключват се услугите по разпределение, най-често от подстанции до потребителя, на вода, газ и други нефтопродукти (включват се в категорията „други стопански услуги, които не са включени другаде“) и стойността на превозваните продукти (включва се в категорията „търговия със стоки от общ характер“).
 Преносът на електроенергия обхваща движението или пренасянето на електроенергия с високо напрежение чрез взаимосвързана група електропроводи и свързани с тях съоръжения между точките на доставка и точките, в които тя се преобразува в електроенергия с ниско напрежение с цел снабдяване на потребителите или пренос към други електроенергийни системи. Смята се, че преносът е свършил, когато електроенергията влезе в електроразпределителните съоръжения на дадена електроенергийна система, които доставят електроенергията до крайните потребители. Самата електроенергия се изключва (включва се в категорията „търговия със стоки от общ характер“), както и разпределението на електроенергия, представляващо доставката на електроенергия от подстанцията до потребителя (включва се в категорията „други стопански услуги, които не са включени другаде“).
 Другите спомагателни и съпътстващи транспортни услуги обхващат всички други транспортни услуги, които не може да бъдат причислени към някой от компонентите на транспортните услуги, описани по-горе.
 3.4. Пощенски и куриерски услуги
 Пощенските и куриерските услуги обхващат приемането, пренасянето и доставянето на писма, вестници, периодични печатни издания, брошури, други печатни материали, колети и пакети. Те включват и пощенските услуги на гише, като продажбата на марки, пощенските услуги до поискване и телеграмните услуги, както и услугите, свързани с наемането на пощенски кутии.
 Незадължително: Остойностяване на товарните транспортни услуги въз основа на сделките
 За допълване на данните за товарния транспорт, съставяни въз основа на принципите на остойностяване за стоките франко борд/франко борд (f.o.b./f.o.b.), има нужда от допълнителна информация за стойността на товарните транспортни услуги, предоставяни от местни лица на чуждестранни лица и обратно. Тази информация е полезна, защото отразява действителните пазарни сделки, както се осъществяват – без поправки, изглаждания или приблизителни оценки.
 В този случай